เวียนหัว คลื่นไส้ จะอาเจียน จะเป็นทันทีเวลานอนราบกับพื้นโดยที่ไม่มีนรองศรีษะ สองวันมานี้หนักหน่อยครับนั่งอยู่เฉยๆก็เป็น เมื่อปีก่อนเคยมีอาการบ้านหมุนอยู่ประมาณสองรอบด้วยครับ อาการแบบนี้เป็นโรคอะไรหรอครับ
สวัสดีครับอาการเวียนศีรษะมักเกิดจากการระบบประสาทชั้นในของหูถูกรบกวนเนื่องจากเส้นประสาทส่วนนี้ควบคุมการรักษาสมดุลและรับรู้การหมุนของร่างกายโดยตรงอนึ่งสาเหตุของอาการเวียนศีรษะ ก็ยังอาจเกิดจากหลายสาเหตุอื่นๆ อาทิเช่น1.โรคในระบบของหูชั้นในเช่นมีตะกอนกระทบประสาทหูโรคน้ำในหูไม่เท่ากันหรือมีการอักเสบในหูชั้นใน2.การไหลเวียนของเลือดผิดปกติเช่นความดันโลหิตต่ำโรคหัวใจเต้นผิดจังหวะ3.โรคทางระบบประสาทเช่นการบาดเจ็บบริเวณศีรษะก้อนเนื้องอกในสมองโรคลมชัก4.สาเหตุอื่นๆเช่นโลหิตจางน้ำตาลในเลือดต่ำแต่การที่มีอาการ แม้จะนั่งอยู่เฉยๆนี่ถือว่าผิดปกตินะครับ เพราะอาจเกิดจากความผิดปกติในสมองโดยตรง จึงแนะนำปรึกษาแพทย์ผู้รักษาเพิ่มเติมครับ เพื่อตรวจเพิ่มเติม (เช่น ทำ CT scan, MRI) เพื่อดูว่าสมองมีสิ่งผิดปกติหรือไม่ และรับคำปรึกษาต่อไปจะเป็นการดีที่สุดครับ